Τσουκνιδόσουπα με δυόσμο και ανθότυρο
Τρώγεται η τσουκνίδα; Και όμως. Oι τσουκνίδες είναι χαρακτηριστικό υλικό της βορειοελλαδίτικης και της ποντιακής κουζίνας. Ιδού μια απίθανη τσουκνιδόσουπα με δυόσμο.
4 μάτσα τσουκνίδες, χωρίς χοντρά κοτσάνια, ψιλοκομμένες, 500 γρ. σπανάκι, φρέσκο ή κατεψυγμένο, πλυμένο και ψιλοκομμένο, το λευκό και τρυφερό πράσινο μέρος από 4 φρέσκα κρεμμυδάκια, ψιλοκομμένα , τα φύλλα από 1/2 μάτσο φρέσκο δυόσμο, ψιλοκομμένα ,  250 γρ. ανθότυρο, χοντροθρυμματισμένο , 250 ml ελαιόλαδο ,  αλάτι, φρεσκοτριμμένο πιπέρι
Για να ετοιμάσουμε την τσουκνιδόσουπα με δυόσμο και ανθότυρο, σε μια βαθιά κατσαρόλα ζεσταίνουμε το λάδι σε μέτρια φωτιά και σοτάρουμε την τσουκνίδα με το σπανάκι (βάζουμε τα χορταρικά λίγα-λίγα μέσα στην κατσαρόλα - περιμένουμε να μαραθούν πριν βάλουμε τα επόμενα) μαζί με τα κρεμμυδάκια για περίπου 4 - 5 λεπτά, μέχρι να μαλακώσουν λίγο.Ρίχνουμε 1 λίτρο νερό, αλατοπιπερώνουμε και βράζουμε για περίπου 30 λεπτά ή μέχρι να μαλακώσουν καλά οι τσουκνίδες και το σπανάκι και να δέσει κάπως η σούπα.Προσθέτουμε το δυόσμο και τη μισή ποσότητα ανθότυρου, ανακατεύουμε απαλά και αποσύρουμε.Μοιράζουμε την τσουκνιδόσουπα σε μπολ, σκορπίζουμε το υπόλοιπο ανθότυρο και σερβίρουμε.
Κρεμμύδι,Λαχανικά,Σπανάκι,Τυρί,Χόρτα , Μυρωδικά